Üldkohtu (kuues koda) 20. septembri 2012. aasta otsus – Ungari vs. komisjon
(kohtuasi T‑89/10)
Struktuurifondid – Rahaline abi – Kiirtee M43 Szegedi ja Makó vahel– Käibemaks – Abikõlbmatud kulutused
1.                     Majanduslik, sotsiaalne ja territoriaalne ühtekuuluvus – Struktuuriabi – Rahastamine liidu poolt – Abikõlblikud kulutused – Käibemaks, mis ei kuulu tagastamisele – Mõiste, mis tuleb määratleda konkreetset fondi reguleeriva määruse, mitte siseriikliku õiguse alusel – Mõiste, mis viitab abisaaja võimalusele nimetatud maks maha arvata (Nõukogu määrus nr 1083/2006, artikli 56 lõige 4 ja nõukogu määrus nr 1084/2006, artikli 3 punkt e) (vt punktid 36–40, 50–55)
2.                     Euroopa Liidu õigus – Mitmekeelsed õigusaktid – Ühetaoline tõlgendamine – Erinevus keeleversioonide vahel – Asjaomase õigusakti üldine ülesehitus ja eesmärk kui alus, millest tuleb lähtuda (vt punktid 43 ja 44)
Ese
Nõue tühistada komisjoni 14. detsembri 2009. aasta otsus suurprojekti „Kiirtee M43 Szegedi ja Makó vaheline lõik” kohta, mis on osaks rakenduskavast „Transport”, mis näeb ette Euroopa Liidu struktuuriabi Euroopa Regionaalarengu Fondi (ERF) ja Ühtekuuluvusfondi kaudu eesmärgi „Lähenemine” raames (CCI 2008HU161PR016).
Resolutsioon
1.
Jätta hagi rahuldamata.
2.
Mõista kohtukulud välja Ungarilt.